দ্য জাঙ্গল বুক (২০১৬-এর চলচ্চিত্র)

***দ্য জাঙ্গল বুক*** ( ,  বা বন পুস্তক ) হলো ওয়াল্ট ডিজনি পিকচার্স-এর প্রযোজনায় ২০১৬ সালে মুক্তিপ্রাপ্ত একটি আমেরিকান ফ্যান্টাসি অ্যাডভেঞ্চার চলচ্চিত্র। এটি ডিজনির ১৯৬৭ সালের অ্যানিমেটেড চলচ্চিত্র *দ্য জাঙ্গল বুক*-এর একটি লাইভ-অ্যাকশন বা আলোক-বাস্তববাদী অ্যানিমেটেড পুনর্নির্মাণ। এই চলচ্চিত্রটি আবার রুডইয়ার্ড কিপলিং-এর গল্পের সংকলন দ্য জাঙ্গল বুক থেকে অনুপ্রাণিত। চলচ্চিত্রটি পরিচালনা করেছেন জন ফ্যাভেরু এবং চিত্রনাট্য লিখেছেন জাস্টিন মার্কস। নীল শেঠি এই চলচ্চিত্রে মোগলি নামের এক এতিম মানব শিশুর চরিত্রে অভিনয় করেছে, যে তার পশু অভিভাবকদের তত্ত্বাবধানে নিজের পরিচয় খোঁজার জন্য যাত্রা করে এবং ভয়ংকর শের খানের থেকে নিজেকে রক্ষা করার চেষ্টা করে। এই চলচ্চিত্রে কণ্ঠ এবং মোশন ক্যপচারে পরিবেশনা করেছেন- বিল মারি, বেন কিংসলি, ইদ্রিস এলবা, লুপিটা নিয়ংও, স্কার্লেট জোহ্যানসন, জিয়ানকার্লো এসপোসিতো এবং ক্রিস্টোফার ওয়াকেন।

ফ্যাভেরু, মার্কস এবং প্রযোজক ব্রিগহাম টেইলর মিলে ছবিটির গল্প তৈরি করেছেন, যা ডিজনি'র অ্যানিমেটেড ফিচার ফিল্মের রূপান্তর এবং রুডইয়ার্ড কিপলিং-এর মূল কাজের মধ্যে একটি ভারসাম্য রক্ষা করে। এতে উভয় উৎস থেকেই উপাদান নেওয়া হয়েছে। ২০১৪ সালে মূল চিত্রগ্রহণ শুরু হয় এবং সম্পূর্ণ চিত্রগ্রহণ লস অ্যাঞ্জেলেসে সম্পন্ন হয়। অন্যান্য প্রাণী ও দৃশ্যপট ফুটিয়ে তোলার জন্য ছবিটিতে ব্যাপক পরিমাণে কম্পিউটার-জেনারেটেড ইমেজের (CGI) ব্যবহার করা হয়েছে।

*দ্য জাঙ্গল বুক* ২০১৬ সালের ৪ঠা এপ্রিল এল ক্যাপিটান থিয়েটারে প্রিমিয়ার হয়েছিল এবং ১৫ এপ্রিল যুক্তরাষ্ট্রে প্রেক্ষাগৃহে মুক্তি পায়। সিনেমাটি সমালোচকদের কাছে এবং বাণিজ্যিকভাবে সফল ছিল। রটেন টম্যাটোসের সমালোচনামূলক ঐক্যমতে এটিকে "দেখতে যতটা সুন্দর, ততটাই আকর্ষণীয়" হিসাবে বর্ণনা করা হয়েছে। এটি বিশ্বব্যাপী ৯৬৬.৬ মিলিয়ন মার্কিন ডলার আয় করে, যা এটিকে ২০১৬ সালের পঞ্চম-সর্বোচ্চ-আয়কারী চলচ্চিত্রে পরিণত করেছে। ডিজনি-র লাইভ-অ্যাকশন পুনর্নির্মাণে, সিনেমাটি এখন পর্যন্ত অষ্টম-সবচেয়ে ব্যয়বহুল এবং পঞ্চম-সর্বোচ্চ-আয়কারী পুনঃচলচ্চিত্র। ছবিটি ৮৯তম একাডেমি পুরস্কার, ২২তম ক্রিটিকস চয়েস অ্যাওয়ার্ড এবং ৭০তম ব্রিটিশ একাডেমি ফিল্ম অ্যাওয়ার্ডে ভিজ্যুয়াল ইফেক্টে কৃতিত্বের জন্য পুরস্কার জিতেছিল।

## কাহিনি সংক্ষেপ
১৮৯০-এর দশকে ভারতের জঙ্গলে, 'মোগলি' (Mowgli) নামের এক এতিম বালক 'আকেলা'র (Akela) নেতৃত্বাধীন একদল নেকড়ের সাথে থাকতো। একদিন, শুষ্ক মৌসুমে, জঙ্গলের প্রাণীরা একটি প্রাচীন যুদ্ধবিরতির অংশ হিসেবে অবশিষ্ট পানি পান করতে জড়ো হয়। এই সমাবেশটি 'শের খান' (Shere Khan) নামের এক বাঘ এসে ভেঙে দেয় এবং সে খরা শেষে মোগলিকে মেরে ফেলার হুমকি দেয়। খরা শেষ হওয়ার পর মোগলিকে তাদের কাছে রাখবে কিনা তা নিয়ে নেকড়েদের ভেতর বিতর্কের সৃষ্টি হয়। মোগলি তার পরিবারের নিরাপত্তার জন্য জঙ্গল ছেড়ে যাওয়ার সিদ্ধান্ত নেয় এবং 'বাঘিরা' (Bagheera) নামের একটি কালো চিতাবাঘ তাকে কাছাকাছি মানব গ্রামে নিয়ে যাওয়ার জন্য স্বেচ্ছায় রাজি হয়।

শের খান তাদের দুজনকে মানব গ্রামে যাওয়ার পথে অতর্কিত আক্রমণ করে, কিন্তু বাঘের ভয়ে সেখানকার মহিষগুলো পালাতে শুরু করে এবং মহিষ পালের মধ্যে লুকিয়ে মোগলি পালাতে সক্ষম হয়। পরে 'কা' (Kaa) নামে এক ভারতীয় সম্মোহিনী অজগরের মুখোমুখি হয়, যে তাকে সম্মোহিত করে। তার প্রভাবে থাকা অবস্থায়, মোগলি তার বাবা তাকে রক্ষা করার চেষ্টা করার সময় শের খান দ্বারা নিহত হওয়ার ঘটনা দেখে। অজগরটি আরও ব্যাখ্যা করে যে, রেড ফ্লাওয়ার (আগুন) নামে একটি রহস্যময় আলো আছে যা তার সংস্পর্শে এলে সবকিছু ধ্বংস হয়ে যায়। কা মোগলিকে গিলে ফেলার চেষ্টা করে, কিন্তু 'বাল্লু' (Baloo) নামে একটি বাদামী ভাল্লুক তাকে উদ্ধার করে। মোগলি প্রতিদান হিসাবে বাল্লুর জন্য মধু নিয়ে আসে এবং শীতকাল আসা পর্যন্ত তার সাথে থাকতে রাজি হয়। মোগলি জঙ্গল ছেড়ে চলে গেছে জানতে পেরে, শের খান আকেলাকে হত্যা করে এবং মোগলিকে বাইরে নিয়ে আসার জন্য দলটিকে হুমকি দেয়।

বাঘিরা অবশেষে মোগলি আর বাল্লুকে খুঁজে পায় এবং মোগলি মানুষের সাথে যোগ না দেওয়ায় সে ক্ষুব্ধ হয়, কিন্তু বাল্লু তাকে শান্ত করে এবং তাদের দুজনকে এই বিষয়টি নিয়ে ভেবে দেখতে রাজি করায়। রাতের বেলা, মোগলি একটি খাতের চারপাশে জড়ো হওয়া হাতির পালকে দেখতে পায় এবং সে লতা ব্যবহার করে খাতে পড়া হাতির বাচ্চাকে বাঁচায়। অন্যদিকে, বাঘিরা থেকে বাল্লু জানতে পারে যে শের খান মোগলিকে খুঁজছে। যেহেতু, বাল্লু মোগলির নিরাপত্তা নিশ্চিত করতে পারবে না, তাই সে মোগলিকে মানব গ্রামে পাঠানোর জন্য তাকে তাড়িয়ে দিতে রাজি হয়।

মোগলিকে 'বান্দর-লগ' (Bandar-log) নামে একদল বানর অপহরণ করে, যারা তাকে তাদের নেতা, 'কিং লুই' (King Louie) নামে এক উন্মাদ বিশাল আকারের হনুমানের কাছে নিয়ে যায়। সব মানুষ আগুন তৈরি করতে পারে এই ধারণা থেকে লুই মোগলির কাছে এর বিনিময়ে শের খানের হাত থেকে রক্ষা করার প্রস্তাব দেয়। বাঘিরা যখন মোগলিকে লুকিয়ে বের করে আনার চেষ্টা করে তখন বাল্লু, কিং লুইকে বিভ্রান্ত করে, কিন্তু তাদের কৌশল ধরা পড়ে যায়। লুই তার মন্দিরের মধ্য দিয়ে মোগলিকে তাড়া করে এবং আকেলার মৃত্যুর খবর মোগলিকে জানায়। লুইয়ের তাণ্ডবের কারণে শেষ পর্যন্ত তার মন্দিরটি তার উপরেই ভেঙে পড়ে।

বন্ধুরা আকেলার মৃত্যু সম্পর্কে তাকে জানাতে ভুলে যাওয়ায় ক্ষিপ্ত হয়ে মোগলি নিজেই শের খানের মুখোমুখি হতে যায়। সে মানব-গ্রাম থেকে একটি মশাল চুরি করে এবং জঙ্গলে ফিরে যায়, যার ফলে অনিচ্ছাকৃতভাবে একটি দাবানল শুরু হয়। শের খান দাবি করে যে মোগলি আগুন লাগিয়ে নিজেকে তাদের শত্রু বানিয়েছে। মোগলির হাতে মশাল দেখে নেকড়েরা তাকে ভয় পায়। তা দেখে, মোগলি মশালটি নদীতে ফেলে দেয়।

এবারে শের খান মোগলিকে আক্রমণ করলে বাল্লু, বাগিরা এবং নেকড়ে দল শের খানকে প্রতিহত করে, যা মোগলিকে জ্বলন্ত জঙ্গলের দিকে পালিয়ে যাওয়ার জন্য যথেষ্ট সময় দেয়। শের খান তাদের সবাইকে একাই পরাস্ত করে এবং মোগলির পিছু নেয়। মোগলি শের খানকে একটি শুকনো গাছের উপর এবং একটি ডালে উঠতে প্রলুব্ধ করে, যা তার ভারে ভেঙে যায় এবং শের খান আগুনে পড়ে মারা যায়। এরপর মোগলি হাতিদের নির্দেশ দেয় নদীকে অন্যদিকে প্রবাহিত করে আগুন নিভিয়ে দিতে। এর পরে, মোগলি জঙ্গলে থাকার সিদ্ধান্ত নেয় এবং বাল্লু ও বাগিরার অভিভাবকত্বে তার সরঞ্জাম ও কৌশল নিজের কাজে ব্যবহার করার সিদ্ধান্ত নেয়।

## কুশীলব
থাম্ব|upright|নীল শেঠি
* **নীল শেঠি** 'মোগলি' চরিত্রে অভিনয় করেছেন। মোগলি একজন সহজ-সরল এবং একগুঁয়ে দশ বছর বয়সী মানব-সন্তান, যাকে সেওনি নেকড়ে দল বড় করেছে এবং শের খানের হুমকি সত্ত্বেও সে জঙ্গলেই থাকতে চায়। মোগলি চরিত্রের জন্য অভিনয়ের জন্য ব্যাপক অনুসন্ধান হয়েছিল, যেখানে মার্কিন যুক্তরাষ্ট্র, যুক্তরাজ্য, নিউজিল্যান্ড এবং কানাডা থেকে হাজার হাজার শিশু অডিশন দেয়। অবশেষে, নবাগত নীল শেঠিকে এই ভূমিকার জন্য বেছে নেয়া হয়। অভিনয় ডিরেক্টর রেবেকা উইলিয়ামস তাকে বর্ণনা করেছেন এভাবে, "চরিত্রটির হৃদয়, কৌতুক এবং সাহসিকতার প্রতীক। সে স্নেহময় এবং সহজলভ্য, তবুও তার বয়সের চেয়ে অনেক বেশি বুদ্ধিমত্তা রয়েছে এবং যেকোনো পরিস্থিতিতে নিজের অবস্থান ধরে রাখার ক্ষমতা দিয়ে আমাদের মুগ্ধ করেছে।" এই ভূমিকার জন্য প্রস্তুত হতে নীল শেঠি পার্কুর প্রশিক্ষণ নিয়েছিলেন।
** **কেন্ড্রিক রেয়েস** 'বাচ্চা মোগলি' চরিত্রে অভিনয় করেছেন।
* **রিতেশ রাজন** 'মোগলির বাবা'র চরিত্রে অভিনয় করেছেন।

## সিক্যুয়েল
​চলচ্চিত্রটির আর্থিক ও সমালোচনামূলক সাফল্যের পরে, স্টুডিও একটি সিক্যুয়েলের (অনুক্রম) উপর কাজ শুরু করে। জন ফ্যাভেরু এবং জাস্টিন মার্কস যথাক্রমে পরিচালক ও লেখক হিসাবে ফেরার আলোচনা করছিলেন, যখন ব্রিগহাম টেইলর প্রযোজক হিসাবে ফিরছেন বলে নিশ্চিত করা হয়। এটি সম্ভবত ২০১৯ সালের শেষের দিকে মুক্তি পেতে পারত এবং ফ্যাভেরুর *[[দ্য লায়ন কিং]]*-এর পুনঃনির্মানের সাথে একই সময়ে পরপর শুটিং করা হতো। ২০১৭ সালের মার্চের মধ্যে, সিক্যুয়েলটি স্থগিত করা হয় যাতে ফ্যাভেরু *দ্য লায়ন কিং*-এর উপর মনোযোগ দিতে পারেন। ২০১৮ সালের জানুয়ারির মধ্যে, জাস্টিন মার্কস সিক্যুয়েলটির একটি প্রাথমিক খসড়া শেষ করেছিলেন, যা সম্পর্কে তিনি বলেছিলেন যে এটি রুডইয়ার্ড কিপলিং-এর উপাদানগুলি আরও গভীরভাবে অনুসরণ করবে, পাশাপাশি এতে বিল পিটের ১৯৬৭ সালের চলচ্চিত্রে প্রত্যাখ্যাত খসড়ার উপাদানগুলোও থাকবে। ২০১৮ সালের অক্টোবরে, নীল শেঠি নিশ্চিত করেন যে তিনি সিক্যুয়েলটিতে মোগলির চরিত্রে তাঁর ভূমিকায় পুনরায় অভিনয় করবেন। ২০১৮ সাল থেকে প্রকল্পটি অনির্দিষ্টকালের জন্য স্থগিত রয়েছে।

## তথ্যসূত্র

## বহিঃসংযোগ

* ডিজনির অফিসিয়াল ওয়েবসাইট
* 
* 
* 
বিষয়শ্রেণী:ওয়াল্ট ডিজনি পিকচার্স চলচ্চিত্র
বিষয়শ্রেণী:স্যাটার্ন পুরস্কার বিজয়ী চলচ্চিত্র
বিষয়শ্রেণী:স্যাটেলাইট পুরস্কার বিজয়ী চলচ্চিত্র
বিষয়শ্রেণী:মার্কিন চলচ্চিত্রের পুনর্নির্মাণ
বিষয়শ্রেণী:আইম্যাক্স চলচ্চিত্র
বিষয়শ্রেণী:শ্রেষ্ঠ ভিজুয়াল ইফেক্টসের জন্য একাডেমি পুরস্কার বিজয়ী চলচ্চিত্র
বিষয়শ্রেণী:লস অ্যাঞ্জেলেসে ধারণকৃত চলচ্চিত্র
বিষয়শ্রেণী:ব্রিটিশ রাজের পটভূমিতে চলচ্চিত্র
বিষয়শ্রেণী:ভারতের পটভূমিতে চলচ্চিত্র
বিষয়শ্রেণী:বাঘ সম্পর্কিত চলচ্চিত্র
বিষয়শ্রেণী:অনাথ সম্পর্কে চলচ্চিত্র
বিষয়শ্রেণী:ডি-বক্স মোশন-বর্ধিত চলচ্চিত্র
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:মার্কিন আসন্ন বয়সের চলচ্চিত্র
বিষয়শ্রেণী:মার্কিন শিশুতোষ রোমাঞ্চকর চলচ্চিত্র
বিষয়শ্রেণী:মার্কিন অভিযানধর্মী নাট্য চলচ্চিত্র
বিষয়শ্রেণী:মার্কিন ত্রিমাত্রিক চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:২০১৬-এর ত্রিমাত্রিক চলচ্চিত্র
বিষয়শ্রেণী:২০১৬-এর চলচ্চিত্র